Կվերցիտինն ուժեղ հակաօքսիդանտ է, արգելակում է մաշկի բջիջների ծերացման գործընթացը, պաշտպանում աչքի ծիածանաթաղանթն ու բարերար ազդում սրտամկանի վրա: Բացի այդ, օժտված է իմունախթանիչ, հակաայտուցային, հակասպազմային, հակահիստամինային ազդեցությամբ: Լինոլեաթթուն, ասկորբինաթթվի ու այլ վիտամինների ազդեցությամբ, օգնում է հաղթահարելու սթրեսը, հոգնածությունը, բարելավում է ուղեղի աշխատանքը: Բացի այդ, նվազեցնում է սիրտ-անոթային հիվանդությունների վտանգը, բարելավում իմունիտետը, խոչընդոտում արյունատար անոթների պատերին խոլեստերինային թերթիկների առաջացումը, քայքայում է օրգանիզմին ոչ պիտանի ճարպը: Պեկտինն ըմպելիքին օրգանիզմը մաքրող հատկություն է տալիս, հեռացնում ավելորդը, այդ թվում` ծանր մետաղների աղերը: